|  |  |  |  |  |  |  |
| --- | --- | --- | --- | --- | --- | --- |
| **Ümumi məlumat** | | **Fənnin adı, kodu və kreditlərin sayı** | | AZLL 604 Tarixi dialektologiya, 6 AKTS | | |
| **Departament** | | Dillər və ədəbiyyatlar | | |
| **Proqram (bakalavr, magistr)** | | Magistratura | | |
| **Tədris semestri** | | 2023/2024-cü tədris ilinin payız semestri | | |
| **Fənni tədris edən müəllim (lər)** | | Fil.ü.f.d. Sevinc Qəmbərova | | |
| **E-mail:** | | sevinj.gambarova@khazar.org | | |
| **Telefon:** | | - | | |
| **Mühazirə otağı/Cədvəl** | |  | | |
| **Məsləhət saatları** | |  | | |
| **Prerekvizitlər** | | Yoxdur | | | | |
| **Tədrisdili** | | Azərbaycan dili | | | | |
| **Fənnin növü**  **(məcburi, seçmə)** | | Seçmə | | | | |
| **Dərsliklər və əlavə ədəbiyyat** | | **Dərsliklər:**   1. Elbrus Əzizov.Azərbaycan dilinin tarixi dialektologiyası:Dialekt sisteminin təşəkkülü və inkişafı. Bakı:Bakı Universiteti nəşriyyatı, 2016 2. Məmmədağa Şirəliyev. Azərbaycan dialektologiyasının əsasları. Bakı, “Şərq-Qərb”, 2008 3. Məhərrəm Məmmədli. Azərbaycan dialektologiyası. Dərslik. Bakı, “Zərdabi LTD”, 2019 4. Zabitə Teymurlu. Azərbaycan dilinin dialekt leksikası. Dərs vəsaiti. Bakı, BMU nəşri, 2020   **Əlavə ədəbiyyat:**   1. Azərbaycan dilinin dialektoloji lüğəti. Bakı, “Şərq-Qərb”, 2007 2. Əzizxan Tanrıverdi. Kitabi-Dədə Qorqud və qərb ləhcəsi. Bakı, Nurlan, 2004 3. Könül Səmədova. Şimal-qərb qrupu dialektlərinin fonetikası. Bakı, ADPU nəşri, 2018 4. Sevinc Qəmbərli. Azərbaycan dilinin qərb şivələri və türk dilinin Qars şivələrinin leksikası. Bakı, Elm və təhsil, 2021 5. İbrahim Bayramov. Azərbaycan dilinin dialekt leksikası.Bakı, Elm və təhsil, 2011 6. İlham Tahirov. Dialekt lesikasında alınma sözlər. Bakı, Nurlan, 2004   **İnternet resursları:**  <http://static.bsu.az>   1. [http://www.anl.az](http://www.anl.az  )   <http://static.bsu.az>  **Semestr boyu oxunulacaq əsərlər:**  Göyçə dastanları və aşıq rəvayətləri. Bakı, “Səda” nəşriyyatı, 2001. | | | | |
| **Tədris metodları** | | **Mühazirə** | | **+** | | |
| **Qrup müzakirəsi** | | + | | |
| **Praktiki tapşırıqlar** | | + | | |
| **Qiymətləndirmə** | | **Komponentləri** | | **Tarix/son müddət** | | **Faiz (%)** |
| **Davamiyyət** | |  | | **5** |
| **Fəallıq** | |  | | **5** |
| **Quiz** | |  | | **10** |
| **Tapşırıqlar** | |  | | **5+5** |
| **Aralıq imtahanı** | |  | | **30** |
| **Final imtahanı** | |  | | **40** |
| **Yekun** | |  | | **100** |
| **Kursun təsviri** | | Dialektlər dilin canlı arxivi hesab olunur. Tarixən dildə baş vermiş dəyişiklikləri izləmək baxımından dialektologiyanın nəticələri olduqca əhəmiyyətlidir. Azərbaycan dili dialektləri barədə ilk dəfə M.Kazımbəy, alman alimi K.Foy araşdırmalar aparsa da şivələrin elmi əsaslarla ardıcıl şəkildə tədqiqinə keçən yüzilliyin 20-30-cu illərindən başlanmışdır. Ilkin mərhələdə şivələrin əksəriyyətinə dair dialektoloji material toplanılır.Bununla yanaşı, Bakı, İsmayıllı, Mərəzə, Quba, Ağdam və b.şivələr təsviri metodla tədqiq olunur.Kifayət qədər material toplanması, tədqiq olunan şivələrin sayının çoxalması dialektoloji tədqiqatların müqayisəli-tarixi metod müstəvisində aparılmasına zəmin yaradır. XX yüzilliyin 60-70-ci illərindən etibarən dialektoloji araşdırmalarda şivələr bir-biri ilə müqayisəyə cəlb edilir, ümumi və fərqli xüsusiyyətləri müəyyənləşdirilir. Qədim yazılı abidələrlə və digər türk dilləri ilə aparılan müqayisələr nəticəsində qədim xüsusiyyətlər aşkara çıxarılır.Şivələr arasında ümumi xüsusiyyətlər şivə qruplarını, fərqli cəhətlər dialekt sərhədlərini müəyyənləşdirməyə imkan verir.  Tarixi dialektologiya xüsusi mövzusu və vəzifələri olan dilçilik sahəsidir. İstər dilçilik, istərsə də tarix baxımından tarixi dialektologiya xüsusi əhəmiyyətə malikdir. Tarixi dialektologiya dilin və xalqın tarixinin daha dəqiq, daha əsaslı öyrənilməsi yolunda geniş imkanlar açır, dil tarixinin bəzi məsələlərinin izahında həlledici söz deyə bilir. Dilin dialekt bölünməsi (üzvlənməsi), onun təkamülündə meydana çıxan innovasiya (dilin ilkin formalarının dəyişməsi) hallarının müəyyənləşdirilməsi, etnogenez probleminin, eləcə də konkret dilin başqa yaxın qohum dillərlə ortaq və ayrılan xüsusiyyətlərinin geniş və hərtərəfli təhlili tarixi-dialektoloji tədqiqat nəticəsində mümkündür. | | | | |
| **Kursun məqsədləri** | | Tarixi dialektologiya müstəqil fənn kimi XXI yüzilliyin əvvəllərindən ali məktəblərin filologiya fakültələrində ali təhsilin magistratura səviyyəsində tədris olunur. Bu fənnin tədrisində əsas məqsəd tələbələri dialektologiyanın nəzəri məsələləri ilə tanış etmək, şivələrin fonetik, leksik və qrammatik quruluşu barədə məlumat verməkdir.  Tədris prosesində bir sıra vəzifələr yerinə yetirilir:  -dialektologiyanın əsas anlayış və terminlərinin mahiyyəti izah olunur və onlarla bağlı mövcud mübahisələrə aydınlıq gətirilir;  -dialektologiyanın öyrədilməsinin əhəmiyyəti, başqa elmlərlə, xüsusilə dil tarixi, ədəbi dil, etnik tarix, folklor, etnoqrafiya və s.elmlərlə əlaqəsi müəyyənləşdirilir.  -dialektlərin tarixi inkişaf yoluna nəzər salınır, dialektlərin yaranma səbəbləri, ədəbi dillə dialektlərin bir-birinə qarşılıqlı təsiri, şivələrin müasir səviyyəsi diqqətə çatdırılır.  -Azərbaycan dili şivələrinin tədqiq tarixi geniş şəkildə işıqlandırılır; həm respublikamızda, həm də xaricdə tədqiqi barədə məlumat verilir.  -şivələrin bölgüsünə tədris zamanı mühüm yer verilir, ayrı-ayrı alimlərin təsnifatı təhlil olunur, nöqsanları göstərilir, qarşıya qoyulan fərqlər qeyd edilir.  -şivələrin fonetik, leksik, qrammatik quruluşu ayrılıqda tədris olunur, şivələrin ümumi və fərqli xüsusiyyətləri müəyyənləşdirilir. Şivələrdəki qədim xüsusiyyətlər yazılı abidələrin materialları ilə müqayisədə aşkara çıxarılır. | | | | |
| **Tədrisin (öyrənmənin) nəticələri** | | Tədrisin nəticəsi olaraq tələbələr öyrənir:  - dialektlərin tədqiqi tarixini və təsnifini təhlil etməyi;  -dialektologiyada işlənən terminləri mahiyyətinə uyğun işlətməyi;  -səciyyəvi xüsusiyyətlərinə görə şivələri fərqləndirməyi;  -dialektlərin fonetik, leksik, morfoloji xüsusiyyətlərini müəyyənləşdirməyi;  -dialekt faktlarını qədim yazılı abidələrin və müasir türk dillərinin materialları ilə müqayisə etməyi. | | | | |
| **Qaydalar (Tədris siyasəti və davranış)** | | **Davamiyyət:** Semestr boyunca tələbənin dərsə davamiyyəti qeyd edilir.  **Fəallıq:** Tələbənin sual-cavab, müzakirələrdə fəal iştirakı, dərsə hazırlıq səviyyəsi, mövzularla əlaqəli verilən tapşırıqları yerinə yetirməsi bu qiymətləndirməyə daxildir.  **Yazı çalışması:** Təqdim olunan tapşırıqlar yerinə yetiriləcək.  **Oxu calışması/bədii qiraət:** Semestr ərzində tapşırılan folklor nümunələri oxunulacaq.  **Final imtahanı:** İmtahanlarda testlər, açıq suallar və tapşırıqlardan istifadə ediləcək.  **Qeyd:** Tələbə dərsin 25% iştirak etməzsə final imtahanına girmə haqqını itirir. | | | | |
| **Cədvəl (dəyişdirilə bilər)** | | | | | | |
| **Həftə** | **Tarix**  **(planlaşdırılmış)** | | **Fənnin mövzuları** | | **Dərslik/Tapşırıqlar** | |
|  | 19.09.2023  21.09.2023 | | Azərbaycan dili dialektlərinin tədqiq tarixi. Azərbaycan dili şivələri haqqında ilk məlumat. Azərbaycan dili şivələrinin sistemli öyrənilməsində N.İ.Aşmarinin və M. Şirəliyevin rolu. Azərbaycan dili şivələrinə dair xaricdə nəşr olunmuş tədqiqat işləri. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
|  | 26.09.2023  28.09.2023 | | Dialektologiyanın əsas anlayış və terminləri: şivə, şivələr qrupu, ləhcə, dialektizm, koyne dialekt, keçid (aralıq) şivə və izoqlos. Dialektologiyanın əsas terminlərinin mahiyyəti. Dilin dialektoloji bölünməsinin əsas vahidləri. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
|  | 03.10.2023  05.10.2023 | | Azərbaycan dilinin dialekt bölünməsi. XX yüzilliyin sonlarından başlayaraq dialektlərin tarixi istiqamətdə tədqiqi. Dialektlərin təsnifi məsələsi. Elbrus Əzizovun bölgüsü: şimal-şərq ləhcəsi, qərb ləhcəsi, cənub ləhcəsi. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
|  | 10.10.2023  12.10.2023 | | Azərbaycan dilinin dialektoloji atlasları. “Azərbaycan dilinin dialektoloji atlası”, 1990-cı il, 128 xəritə. “Azərbaycan dilinin Naxçıvan dialektoloji atlası”, 2015-ci il, 250 xəritə. “Azərbaycan dilinin Qarabağ və Şərqi Zəngəzur dialektoloji atlası”, 2022-ci il, 692 xəritə. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
|  | 17.10.2023  19.10.2023 | | Azərbaycan dili dialektlərinin fonetik xüsusiyyətləri. Saitlər və variantları. Dialektoloji ədəbiyyatda fonetik dialekt fərqlərinin qruplaşdırılması: 1) Saitlərin uzun, qısa və burun variantlarının mövcudluğu. Azərbaycan dili şivələrində uzanma hadisəsinin yayılma arealı. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 6. | 24.10.2023  26.10.2023 | | Samitlər və variantları. Şivələrə xas olan samit səslərin yayılma arealı: ŋ və ž (qərb şivələri), x' (şimal-şərq ləhcəsi istisna olmaqla, bütün şivələr), w (Zaqatala və Kərkük türkmanlarının dili), dz və ц (cənub və qərb ləhcəsi), қ (Təbriz və qərb ləhcəsi) və s. Fonetik hadisə və qanunlar. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 7. | 31.10.2023  2.11.2023 | | Dialektlərin leksikasında tarixi dövrlərin izləri. Şivələrin lüğət tərkibinə daxil olan sözlərin qruplaşdırılması. Şivələrin lüğət tərkibində tarixi təbəqələşmə: tayfa məfhumu bildirən sözlər, qohumluq əlaqələrini bildirən sözlər və s. Ədəbi dilin leksikasına münasibətinə görə, dialektizmlərin növləri: fonetik, morfoloji, leksik və semantik dialektizmlər. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 8. | 7.11.2023  9.11.2023 | | Qədim türk leksik qatının inkişafı: 1.İlkin mənasını və fonetik tərkibini saxlayan sözlər; 2.İlkin mənasını saxlamaqla fonetik dəyişikliyə uğrayan sözlər; 3.İlkin mənasına yaxın olan sözlər. Omonim və sinonim sözlər. Dialekt frazeologiyası. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 9. | 14.11.2023  16.11.2023 | | **Aralıq imtahanı.**  Azərbaycan dilinin dialektoloji lüğətləri və onların bölgüsü: a) əksər şivələrin sözlərini əhatə edənlər; b) bir və ya bir qrup şivənin sözlərindən ibarət olan lüğətlər; c) dialektoloji omonimlər və frazeologizmlər lüğəti; ç) sahə dialektoloji lüğətləri. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 10. | 21.11.2023  23.11.2023 | | Dialektlərin morfoloji xüsusiyyətləri. İsmin qrammatik kateqoriyaları. Şivələrdə hal formalarının qruplaşdırılması və ifadə formaları. Qədim alət halı haqqında. Kəmiyyət anlayışının formalaşması üsulları:morfoloji, leksik-sintaktik, leksik. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 11. | 28.11.2023  30.11.2023 | | Azərbaycan dili dialektlərində sifət və say. Şivələrdə işlədilən özünəməxsus sifətlər. Sifətin dərəcə kateqoriyasının yaranması. Şivələrdə sayların ifadəsi. Sayların məna növləri. Miqdar sayları, sıra sayları, qeyri-müəyyən miqdar sayları, kəsr sayları. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 12. | 5.12.2023  7.12.2023 | | Azərbaycan dili dialektlərində əvəzliklər. Azərbaycan dili şivələrində işlənən müxtəlif formalı əvəzliklər. Şivələrdə işlənən əvəzliklərdə həm oğuz, həm də qıpçaq qrupu türk dilləri üçün səciyyəvi olan forma və xüsusiyyətlər. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 13. | 12.12.2023  14.12.2023 | | Azərbaycan dili dialektlərində feillər. Şivələrdə işlədilən özünəməxsus feillər. Şivələrdə işlək olub digər türk dilləri ilə oxşarlıq təşkil edən feillər. Feilin şəkilləri. Feil zamanlarının ifadə formaları. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 14. | 19.12.2023  21.12.2023 | | Köməkçi nitq hissələri. Qoşmaların semantikasına və ismin hallarına görə təsnifi. Şivələrdə bağlayıcıların mövqeyi. Ədatların vəzifəsi və qruplaşdırılması: 1)Ədəbi dil formasından fonetik cəhətdən fərqlənənlər; 2)Spesifik ədatlar. Modal sözlər: 1)Ədəbi dillə eyniyyət təşkil edənlər;2)Spesifik modal sözlər. Nidaların işlənməsi. | | Mühazirə mətni. Mövzu ilə bağlı təqdim olunan tapşırıqları yerinə yetirmək. | |
| 15. | 26.12.2023  28.12.2023 | | Təqdim olunmuş kitabı (Göyçə dastanları və aşıq rəvayətləri. Bakı, “Səda” nəşriyyatı, 2001) oxumaq və dili üzərində iş apararaq müxtəlif yaruslar üzrə (fonetik, leksik, qrammatik) dialekt faktlarını üzə çıxarmaq. | | Mövzu ilə bağlı təqdim olunan tapşırıqları yerinə yetirmək. | |
|  | Final | |  | |  | |